NORAKSTS

|  |  |
| --- | --- |
| 21.12.2023. | Nr.13/5 |

**PAŠVALDĪBAS PĀRVALDES UZDEVUMU DELEĢĒŠANA  
SIA “ZEMGALES EKO”**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Valsts pārvaldes iekārtas likuma 40. panta pirmo daļu, Pašvaldību likuma 4. panta pirmās daļas 2. punktu un [7. pantu](https://m.likumi.lv/ta/id/57255-par-pasvaldibam#p43), [Dzīvnieku aizsardzības likuma](https://m.likumi.lv/ta/id/14940-dzivnieku-aizsardzibas-likums) [8.panta](https://m.likumi.lv/ta/id/14940-dzivnieku-aizsardzibas-likums#p8) trešo daļu un [39. pant](https://m.likumi.lv/ta/id/14940-dzivnieku-aizsardzibas-likums#p39)u un Jelgavas valstspilsētas pašvaldības 2016. gada 28. aprīļa saistošo noteikumu “Par mājdzīvnieku turēšanu Jelgavas pilsētā” 11.punktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nodot SIA “Zemgales EKO” Jelgavas valstspilsētas pašvaldības funkcijās ietilpstošo pārvaldes uzdevumu izpildi, kas saistīti ar sanitārās tīrības uzturēšanu valstspilsētas teritorijā, un pašvaldības funkcijas izpildi dzīvnieku labturības jomā.
2. Noslēgt deleģēšanas līgumu (pielikumā) ar SIA “Zemgales EKO” par 1. punktā noteikto Jelgavas valstspilsētas pašvaldības funkcijās ietilpstošo pārvaldes uzdevumu izpildi uz 3 (trīs) gadiem.
3. Atzīt par spēku zaudējušiem šādus Jelgavas pilsētas domes lēmumus:
   1. 2009. gada 26. novembra lēmumu Nr. 17/14 “Pārvaldes uzdevuma deleģēšana sabiedrībai ar ierobežotu atbildību “Zemgales EKO””;
   2. 2019. gada 24. aprīļa lēmumu Nr. 5/6 “Pašvaldības funkcijas nodošana sabiedrībai ar ierobežotu atbildību “Zemgales EKO””;
   3. 2020. gada 28. janvāra lēmumu Nr. 2/10 “Līguma termiņa pagarināšana ar SIA “Zemgales EKO””.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī